b'\n_START_ARTICLE_\nZonoeder\n_START_PARAGRAPH_\nZonoeder je konveksni polieder, ki ima za stranske ploskve mnogokotnike s to\xc4\x8dkovno simetrijo (simetrija pri vrtenju za 180\xc2\xba). Vsak zonoeder se lahko enakovredno opi\xc5\xa1e z vsoto Minkovskega mno\xc5\xbeice daljic v trirazse\xc5\xbenem prostoru ali kot trirazse\xc5\xbeno projekcijo hiperkocke. Zonoedre je prvi definiral ruski kristalograf Jevgraf Stepanovi\xc4\x8d Fjodorov (1853\xe2\x80\x931919). Splo\xc5\xa1neje v poljubni razse\xc5\xbenosti vsota Minkovskega daljic tvori politop, ki je znan kot zonotop.\n_START_SECTION_\nZonotopi\n_START_PARAGRAPH_\nVsota Minkowskega vsote daljic v poljubni razse\xc5\xbenosti tvori vrste politopov, ki se imenujejo zonotopi. Facete poljubnega zonotopa so spet zonotopi, ki imajo eno razse\xc5\xbenost ni\xc5\xbejo. Zgledi za \xc5\xa1tirirazse\xc5\xbeni zonotop so: teserakt, omniprisekana 5-celica ter prisekana 24-celica.'